Ալբերտ Սեյբին

Ալբերտ Սեյբին (, ), ամերիկացի բժիշկ-գիտնական, վիրուսաբան, պոլիոմիելիտի պատվաստանյութն ստեղծողը։

ԱՄՆ գիտությունների ազգային ակադեմիայի անդամ (1951)։

Կենսագրություն 
Ծնվել է Բելոստոկում՝ Յակով Սապերսթայնի և Ցիլա Կրուգմանի հրեական ընտանիքում, որոնք 1921 թվականին գաղթել են ԱՄՆ։

Ավարտել է Նյու Ջերսիի միջնակարգ դպրոցը։ Դպրոցն ավարտելուց հետո Ալբերտի մեծահարուստ քեռին առաջարկել է վճարել ուսման ծախսերը` ատամնաբույժի մասնագիտությունը յուրացնելու պայմանով (նա պիտի շարունակեր ընտանեկան բիզնեսը)։

Տեղափոխվել է Նյու Յորք։ Ամերիկացի միկրոկենսաբան Պոլ դե Կրյուիի բեսթսելլեր «Մանրէների որսորդները» գրքով հետաքրքրվածությունը հանգեցրել է նրան, որ հակառակ իր քեռու պնդման, նա ընդունվել է Նյու Յորքի համալսարանի բժշկական դպրոց։

Ազգանունը փոխել է` դառնալով Սեյբին։

Գիտական ​​գործունեություն 
1931 թվականին ցույց է տվել, որ այդ ժամանակ մաշկի վրա արվող թեսթերը որևէ հիմնավորում չունեն։

Հիմնական բացահայտումներն արվել են Ցինցինատիի համալսարանի և Մանկական հոսպիտալի հետազոտական կենտրոնի հետ երկարամյա համագործակցության շնորհիվ։

Նախ հերքել է համընդհանուր ընդունված տեսակետն առ այն, որ պոլիմելիթի փոխանցումը լինում է օդակաթիլային եղանակով։ Ապացուցել է դրա աղիքային պատճառը։ Այուհետև կարողացել է ստանալ վարակի թույլ ձևերը, որոնք կարող էին երկարատև իմունիտետ առաջացնել։ 

1957 թվականին բերանային հակապոլիոմելիթային ատվաստումը հաջողությամբ անցել է փորձարկումը ԽՍՀՄ-ում, Չիլիում, Հոլանդիայում, Ճապոնիայում, ՄԵքսիկայում և Շվեդիայում։ Երեք տարի անց թույլտվություն է ստացվել այն օգտագործել ԱՄՆ-ում։

Չի արտոնագրել իր պատվաստանյութերը, այլ պարզապես փոխանցել է դրանք Առողջապահության համաշխարհային կազմակերպությանը` չօգտագործելով միլիարդ դոլարներ աշխատելու հնարավորությունը։ Դրա շնորհիվ անգամ ամենաաղքատ երկրները կարողացել են արտադրել պատվաստանյութը նվազագույն ծախսերով։ 1960-ական թվականների սկզբից Սեյբենի պատվաստանյութը փրկել է միլիոնավոր երեխաների կյանք ամբողջ աշխարհում։

Պարգևներ և ճանաչում 
 1941` E. Mead Johnson Award
 1956` Հովարդ Թեյլոր Ռիքեթսի մրցանակ 
 1958` Ընդգրկվել է Polio Hall of Fame-ի մեջ
 1962` Ռոբերտ Կոխի մրցանակ 
 1964` Ֆելտրինելլի մրցանակ [
 1964` Բավարիայի «ՎԱստակի համար» շքանշան
 1965` Լաքսեր Դեբեյկի մրցանակ` կլինիկական հետազոտությունների համար 
 1970` ԱՄՆ ազգային գիտական մեդալ
 1974` John Howland Award
 1986` Ազատության նախագահական մեդալ

Ծանոթագրություններ

Արտաքին հղումներ 
 Як TUТэйшыя змянялі свет. Альберт Сабін  
 Albert B. Sabin. 1906—1993 // A Biographical Memoir by Marguerite Rose Jiménez

Ամերիկացի բժիշկներ
Ամերիկացի գյուտարարներ
Ամերիկացի գիտնականներ